**Sajam obrazovanja – Obrazovanje za pravično društvo.**

*COI Step by Step* vas poziva na **Sajam obrazovanja**, koji će se održati 28.10.2016. godine u Hotelu Holiday (bivši Holiday Inn) sa početkom u **14:00** časova.

„Sajam obrazovanja je prilika da prezentiramo rezultate postignute tokom trogodišnjeg projekta *Obrazovanje za pravično društvo*, naučene lekcije, ali i prepreke sa kojima se suočavamo u tom procesu. Međutim, još važnije, Sajam je prilika da podržimo jedni druge u nastojanju da svoj našoj djeci osiguramo jednake šanse i prilike da razviju kompetencije potrebne za izgradnju pravičnog društva.“, poručili su iz Step by Step-a.

Svoje projekte, resurse za edukatore i druge materijale će na svojim štandovima predstaviti mnogobrojne organizacije, te predstavnici *Step by Step* organizacija iz **pet zemalja regiona** i *ISSA*-e (Internacionalne Step by Step Asocijacije).

Prisutnima će se obratiti Peter Duffy, predstavnik *USAID*-a i Dobrila Govedarica, predstavnica *FOD BiH*, te nastavnici/ce – autori/ce priručnika, predstavnici obrazovnih vlasti i drugi gosti.

*Sajam se organizira povodom završetka trogodišnjeg projekta „Obrazovanje za pravično društvo“, kojeg su podržali USAID i FOD BiH, te obilježavanja 20 godina djelovanja COI Step by Step u BiH.*

**POGRAM SAJMA**

14.00 Otvaranje sajamskih prostorija – Kongresni centar Hotela Holiday

**14.30 – 15.15 SVEČANO OTVARANJE SAJMA**

Projekat „Obrazovanje za pravično društvo“

• Prezentacija rezultata projekta i rezultata vanjske evaluacije

• Obraćanje donatora

**15.15 – 16.30 – Obilazak sajma i prikazivanje filma „Učiteljica“, POU Korak po Korak Hrvatska**

**16.30 – 17.00 PROMOCIJA PRIRUČNIKA: NASTAVNICI ZA NASTAVNIKE**

* Predstavljanje priručnika:
* Vodič za planiranje
* Vodič kroz vannastavne aktivnosti
* IKT u nastavi i izvannastavnim aktivnostima
* Priče iz učionice – Nastavničko vođstvo

**17.30 – 18.00 ŠTA DALJE**

Prezentacija i diskusija u povodu pokretanja novih inicijativa:

• Godišnja nagrada za inovativne nastavnike/ce i stručne saradnike/ce u predškolskom, osnovnom i srednjem obrazovanju

• Kampanja: „Nastavnici su važni“

• Učiteljska zakletva